ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ብናይ መለስ ጥሮታ እየ ናብራይ ክመርሕ ጸኒሐ" ወ/ሮ ኣዜብ መስፍን 13 መስከረም 2019 ምንጪ ስእሊ, Getty Images ወ/ሮ ኣዜብ መስፍን ነባር ተጋዳሊት ህወሓትን በዓልቲ ቤት ቀዳማይ ሚኒስትር ነበር መለስ ዜናዊን እያ። ቅድም ክብል፡ ኣባል ፖሊት ቢሮ ህወሓት፡ ሓላፊት ትካል እግሪ ምትካል ትግራይን፡ ድሕሪ ሕልፈት ኣይተ መለስ ድማ፡ መስራቲትን ሓላፊትን ቦርድ ፋውንዴሽን መለስ ዜናዊ እያ። ቀዳመይቲ እመቤት ኣብ ዝነበረትሉ እዋን፡ ናይ ኣእምሮ ጸገም ዘለዎም ኣብ ምርዳእ፡ ከምኡ ድማ ብፌዴሬሽን ደቂ ኣንስትዮ ኢትዮጵያ ኣብ ዝተመስረተ ማእኸል ሓገዝ ደቂኣንስትዮ፡ ነቲ ሓሳብ ካብ ምብጋስ ጀሚሩ ንዝነበራ ኣበርክቶ ብኣወንታ ትዝክሮ። "ሰብ ዝበለ እንተበለ፡ ኣነ ግን ዕውት ስራሕ ሰሪሐ ካብቲ ውድብ ወጺአ ኢለ እየ ዝኣምን። ዘናስሕ ኣይሰራሕኹን" ትብል፡ ምስ ቢቢሲ ኣብ ዝነበራ ጻንሒት። ወ/ሮ ኣዜብ፡ ካብ ኩሉ ንላዕሊ ብፍላይ ድኽነት ኣብ ምጥፋእ ብዝሰርሐቶ እያ ትሕበን። በዓል ቤታ ቀዳማይ ሚኒሰተር መለስ ዜናዊ ካብ ዝሓልፍ፡ ኣብ ዝሓለፈ ወርሒ ነሓሰ ሸውዓተ ዓመት መሊኡዎ። ንሓድሽ ዓመት ምኽንያት ገይርና፡ ድሕሪ ሕልፈት ኣይተ መለስ፡ "ግዜኺ ብኸመይ ተሕልፍዮ?" ክንብል ገለ ሕቶታት ኣልዒልናላ። እንኳዕ ኣብጸሐኪ እንኳዕ ሓቢሩ ኣብጸሐና። ኣበይ ኢኺ ትነብሪ ዘለኺ?
